รักษาการนายกรัฐมนตรี กำชับให้หน่วยงานที่เกี่ยวข้องดูแลสถานการณ์น้ำท่วมภาคใต้ และปัญหาภัยแล้งภาคเหนืออย่างเต็มที่
รักษาการนายกรัฐมนตรี กำชับให้หน่วยงานที่เกี่ยวข้องดูแลสถานการณ์น้ำท่วมภาคใต้ และปัญหาภัยแล้งภาคเหนืออย่างเต็มที่นางสาวรัชดา ธนาดิเรก รองโฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี กำชับให้ทุกกระทรวงที่เกี่ยวข้องกับการแก้ไขปัญหาน้ำแล้ง น้ำท่วม เตรียมการอย่างเต็มที่ เพราะสถานการณ์ในภาพรวม โดยเฉพาะพื้นที่ภาคใต้ ตั้งแต่จังหวัดสุราษฎร์ธานีลงไป คาดว่า อาจจะประสบปัญหาน้ำท่วมได้ จึงขอให้ทุกหน่วยงานติดตามข่าวสารและเตรียมการระบายน้ำ เพราะอาจมีน้ำท่วมฉับพลันและน้ำป่าไหลหลาก ในขณะเดียวกันต้องทำงานเชิงรุกเมื่อเกิดปัญหาน้ำท่วมแล้ว จะเข้าไปในพื้นที่ เพื่อเยียวยาประชาชนอย่างไรขณะเดียวกัน ยังสั่งการให้ดูแลพื้นที่ประสบปัญหาภัยแล้งทางภาคเหนือ ซึ่ลหลายพื้นที่ประสบปัญหาน้ำไม่เพียงพอ กับการอุปโภคบริโภคโดยพื้นที่ขาดแคลนน้ำที่อยู่ในพื้นที่การดูแลของการประปาภูมิภาค 48 แห่ง และอยู่บริเวณลุ่มแม่น้ำโขง 13 แห่ง จึงขอให้ประชาชนระมัดระวังเรื่องการใช้น้ำและวางแผนในการทำการเกษตรให้ดี ขณะที่หน่วยงานราชการก็จะต้องเข้าไปดูแลให้ทั่วถึง ไม่ว่าจะเป็นการประเมินสถานการณ์น้ำ การจัดการจัดสรรน้ำและการสำรวจแหล่งน้ำบาดาล การปรับปรุงพื้นที่ลุ่มต่ำ พร้อมพิจารณาจัดเก็บน้ำให้มีประสิทธิภาพ